open-index/open-wikipedia-markdown huggingface dataset:
Μάσιμο Μπελαρντινέλι

Ο **Μάσιμο Μπελαρντινέλι** (**Massimo Belardinelli**, Ρώμη, Ιταλία, 5 Ιουνίου 1938 – 31 Μαρτίου 2007) ήταν Ιταλός καλλιτέχνης εικονογραφημένων εκδόσεων, δημιουργός κόμικς. Έγινε γνωστός για τη συνεργασία του κυρίως στο βρετανικό περιοδικό επιστημονικής φαντασίας «2000 AD».

Αφορμή για την ενασχόλησή του με την εικονογράφηση υπήρξε η ταινία «Fantasy» του Ουόλτ Ντίσνεϊ την οποία παρακολούθησε σε μικρή ηλικία και επηρέασε την ψυχοσύνθεσή του. Εργάσθηκε από την αρχή της δεκαετίας του ’60 στο χώρο των καρτούν. Ακολούθως στράφηκε ολοκληρωτικά στα κόμικς για λογαριασμό διάφορων καλλιτεχνικών στούντιο, σε πολλά έντυπα του είδους. Δημιούργησε ή συνεισέφερε σημαντικά σε σειρές όπως «The Steel Claw», «Star Trek», «Rat Pack», «Death Game 1999» και «Green’s Grudge War», ενώ οι δουλειές του δημοσιεύθηκαν και σε ΗΠΑ, Γερμανία και Ηνωμένο Βασίλειο.

Το 1977 μετείχε στην ομάδα συντελεστών του νέου περιοδικού «2000 AD» όπου ανέλαβε την αναβίωση της σειράς «Dan Dare». Αργότερα δημιούργησε εικόνες στα «Harlem Heroes» (διαδεχόμενος το Ντέιβ Γκίμπονς) και «Inferno» του ίδιου εκδοτικού οίκου. Επίσης φιλοτέχνησε τις ιστορίες «Flesh», «The Angry Planet» σε σενάριο του Alan Hebden, «Blackhawk» του Gerry Finlay-Day, «Meltdown Man» και «Ace Trucking Co.» των John Wagner και Alan Grant. Ακόμη παρουσίασε δουλειά του στην επική δημιουργία «Slaine» του Pat Mills. Τελευταίες του γνωστές σειρές ήταν το «The Dead» του Peter Milligan, το «Mean Team» και το «Moonrunners», όπως και το «Joe Alien». Διέκοψε την ενασχόληση με τα κόμικς το 1993 μετά το θάνατο του ατζέντη του, Alberto Giolitti. Αντιμετωπίζοντας κι ο ίδιος προβλήματα υγείας, ο Μπελαρντινέλι απεβίωσε στις 31/3/2007.

## Πηγές
* Massimo Belardinelli στη Lambiek Comiclopedia

## Παραπομπές


Κατηγορία:Ιταλοί δημιουργοί κόμικς
Ορέοβατς (Πάντελεϊ)

Το **Ορέοβατς** (σερβικά κυριλλικά: ) είναι χωριό της Σερβίας, ευρισκόμενο εντός του Δήμου του Πάντελεϊ και εντός του εδάφους της Πόλεως του Νις, η οποία ευρίσκεται εντός του Διαμερίσματος της Νίσαβα. Κατά την απογραφή του 2011, αριθμούσε 294 κατοίκους.

## Δημογραφία





## Δείτε επίσης
* Οικισμοί της Σερβίας
* Πόλεις της Σερβίας

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Νις
Πολ Τρεβιγιόν

Ο **Πολ Τρεβιγιόν** (**Paul Trevillion**) είναι Βρετανός πολύπλευρος καλλιτέχνης, ζωγράφος και δημιουργός κόμικς, γεννημένος στις 11 Μαρτίου 1934 στο Tottenham  του Νότιου Λονδίνου. Η σταδιοδρομία του διαρκεί μισό αιώνα. Είναι ο δημιουργός της ποδοσφαιρικής σειράς «You Are the Ref». Αρχικά απασχολήθηκε ως κωμικός αλλά αργότερα στράφηκε στη ζωγραφική. Κατά τη διάρκεια της καριέρας του έχει συνεργαστεί με έναν μεγάλο αριθμό από έντυπα, περιοδικά και εφημερίδες, ενώ έχει εικονογραφήσει και αρκετά βιβλία. Έχει σχεδιάσει πορτρέτα πολλών διάσημων ποδοσφαιριστών και άλλων αθλητών, όπως και του Βρετανού πρωθυπουργού Ουίνστον Τσόρτσιλ. Τη δεκαετία του ’60 ο Τρεβιγιόν φιλοτέχνησε τη σειρά «Roy of the Rovers».
## Τα πρώτα χρόνια
Ο Πολ από την παιδική του κιόλας ηλικία εκδήλωσε το πρώιμο σχεδιαστικό του ταλέντο, όταν ζωγράφισε τη Χιονάτη και τους Επτά Νάνους, ένα έργο που ο πατέρας του κρέμασε στο παντοπωλείο του στο Τότεναμ και πουλούσε στους πελάτες του. Στις αρχές της δεκαετίας του 1950 ξεκίνησε συνεργασία με το περιοδικό Tottenham Hotpur Lilywhite και το Tottenham Weekly Herald και σύντομα η δουλειά του εμφανιζόταν σε σχεδόν κάθε βρετανική εθνική εφημερίδα.
## Στο Roy of the Rovers
Ανέλαβε να σχεδιάσει τον ποδοσφαιρικό χαρακτήρα κόμικς Roy Race για την εικονογραφημένη σειρά Roy of the Rovers στο περιοδικό Tiger (1963), δίνοντάς του μία ιδιαίτερη γραμμή στο στυλ του «κωμικού ρεαλισμού», πολύ διαφορετικό από αυτό που ήταν έως τότε. Οι μικροί αναγνώστες έστελναν γράμματα στον εκδότη ζητώντας αυτόγραφο από τον Race, που πίστευαν πως ήταν υπαρκτό πρόσωπο.
## Stand up
Στα τέλη της δεκαετίας του 1970 ο Πολ Τρεβιγιόν στράφηκε στο είδος της stand-up comedy. Τον εντόπισε πρώτη η αείμνηστη σπουδαία ατζέντης Phyllis Rounce στο International Artistes και τον βοήθησε να έρθει σε επαφή με μερικούς κορυφαίους ηθοποιούς, συμπεριλαμβανομένης μιας συνεργασίας του σε θεατρική καλοκαιρινή σεζόν με τον Norman Wisdom.
## Καινοτόμος
Υπήρξε καινοτόμος καλλιτέχνης και αθλητής, καθώς εφηύρε την κίνηση Pencil Grip στο γκολφ πριν από 50 χρόνια και τον ονόμασαν "Putter Nutter". Σήμερα, πολλοί επαγγελματίες παίκτες γκολφ χρησιμοποιούν τη μέθοδό του, συμπεριλαμβανομένου του νούμερο 1 στον κόσμο, Σκότι Σέφλερ. Επινόησε, επίσης, ετικέτες και ονόματα σε κάλτσες κ.λπ. αθλητικά είδη, στη Λιντς Γιουνάιτεντ το 1972 και εισήγαγε τον εθνικό ύμνο «Marching On Together».
## Εργογραφία
Ένα επίσημο πορτρέτο του Σερ Ουίνστον Τσόρτσιλ, το οποίο φιλοτέχνησε ο Τρεβιγιόν και υπέγραψε ο ίδιος ο Βρετανός πολιτικός το 1955, πουλήθηκε σε δημοπρασία τον Νοέμβριο του 2024 για σχεδόν 100.000 λίρες. Έχει εκθέσει έργα του, μεταξύ άλλων, σε γκαλερί του Λονδίνου, στο Εθνικό Μουσείο Ποδοσφαίρου, στο μουσείο της FIFA και είναι επίσης γνωστός ως «Master of Movement» και «Leonardo of Line». Έχοντας εισέλθει ήδη στη δέκατη δεκαετία της ζωής του, παραμένει πάντα ενεργός στην τέχνη και στον αθλητισμό.

## Πηγές
* You Are the Ref
* BBC Gallery_Paul Trevillion

## Παραπομπές


Κατηγορία:Βρετανοί δημιουργοί κόμικς
S/2015 (357439) 1

**S/2015 (357439) 1** είναι η προσωρινή ονομασία του μοναδικού γνωστού φυσικού δορυφόρου του γεωπλήσιου αστεροειδή (357439) 2004 BL86. Εντοπίστηκε για πρώτη φορά το 2015, με επίγεια τηλεσκόπια, από τον Τζο Πόλοκ και Πετρ Πάβεκ. Παρατηρήσεις από το Σύπμλεγμα Επικοινωνιών Βαθέως Διαστήματος του Γκόλντσοουν και το Τηλεσκόπιο του Γκριν Μπανκ επιβεβαίωσαν ότι πρόκειται για ένα δυαδικό αστεροειδή με ένα δευτερεύον σώμα περίπου 70 μέτρα (230 πόδια) σε μήκος. Ο δορυφόρος υπολογίζεται πως περιφέρεται σε απόσταση τουλάχιστον 500 μέτρα (1,600 ft) από το πρωτεύον. Περίπου το 16% των αστεροειδών πάνω από 200 μέτρα (660 πόδια) σε διάμετρο, εκτιμάται πως είναι δυαδικοί.

Κατηγορία:Δορυφόροι αστεροειδών
Τσιταγκόνγκ (αποσαφήνιση)

Ο όρος **Τσιταγκόνγκ** μπορεί να αναφέρεται σε:

* Τσιταγκόνγκ, πόλη του Μπανγκλαντές
* Διαίρεση Τσιταγκόνγκ, διοικητική μονάδα του Μπανγκλαντές
* Επαρχία Τσιταγκόνγκ, επαρχία του Μπανγκλαντές στη διαίρεση Τσιταγκόνγκ
Highflyers

Οι **highflyers** είναι είδος παλαιστών στην εταιρεία WWE. Η λέξη προσδιορίζει έναν παλαιστή ο οποίος κάνει ακροβατικές κινήσεις ενόσω παλεύει.Τέτοιες κινήσεις είναι το 619 (six-one-nine) του Rey Musterio και το Phenomenal Crash ή το Tornado TDD του Aj Styles. Τέτοιες κινήσεις ή τέτοιοι παλαιστές δημιούργησαν πολλά προβλήματα εν ώρα εργασίας, όπως ο θάνατος του 38χρονου παλαιστή Perro Aguayo από τον Rey Mustrio το 2016.

Κύριο χαρακτηριστικό ενός highflyer παλαιστή είναι συνήθως το μικρό μέγεθός του. Το μικρότερο βάρος από άλλους και η ευκινησία λόγω του αναστήματός του του επιτρέπουν να πραγματοποιεί τέτοιου είδους κινήσεις.

Κατηγορία:WWE
Καλλωπισμός

Ο **καλλωπισμός** είναι η διαδικασία της βελτίωσης της εικόνας σε ένα πρόσωπο, τόπο ή κάτι άλλο. Όσον αφορά την πόλη, κωμόπολη ή αστική περιοχή, αυτό συχνά περιλαμβάνει τη φύτευση δέντρων, θάμνων και άλλης βλάστησης, αλλά συχνά περιλαμβάνει την προσθήκη διακοσμητικών ή ιστορικών φώτων δρόμου και άλλου φωτισμού ή την αντικατάσταση σπασμένων πεζοδρομίων συχνά με τούβλο ή άλλο φυσικό υλικό. Τα παλιομοδίτικα λιθόστρωτα πεζοδρόμια χρησιμοποιούνται μερικές φορές για διαβάσεις, καθώς παρέχουν το πρόσθετο πλεονέκτημα της επιβράδυνσης των αυτοκινητιστών.

Τα σχέδια καλλωπισμού χρησιμοποιούνται συχνά από τα δημοτικά συμβούλια για την ανακαίνιση των περιοχών του κέντρου της πόλης, προκειμένου να τονωθεί ο τουρισμός ή άλλες εμπορικές δραστηριότητες. Συχνά η αναγκαιότητα τέτοιων έργων προκαλείται από σπασμένα πεζοδρόμια, τα οποία αποτελούν κίνδυνο για τους πεζούς και δυνητικά ανυπέρβλητα εμπόδια για τους χρήστες αναπηρικών αμαξιδίων. Τα έργα αυτά αποτελούν συχνά μέρος άλλων μεγάλων έργων.

Ο Σύνδεσμος Λόρελ Χιλ του Στόκμπριτζ στη Μασαχουσέτη ιδρύθηκε το 1853 και είναι η παλαιότερη ενσωματωμένη εταιρεία εξωραϊσμού χωριών στις Ηνωμένες Πολιτείες.

## Δείτε επίσης

* Αισθητική

## Παραπομπές


Κατηγορία:Αισθητική
Πάντελεϊ

Το **Πάντελεϊ** (σερβικά κυριλλικά: ) είναι δήμος της Σερβίας, ευρισκόμενος εντός του Διαμερίσματος της Νίσαβα. Είναι ένας εκ των πέντε δήμων οι οποίοι αποτελούν την πόλη του Νις. Κατά την απογραφή του 2011, αριθμούσε  κατοίκους. 

## Οικισμοί του Δήμου του Πάντελεϊ
[thumb|left|Τοποθεσία του Δήμου του Πάντελεϊ εντός της [Σερβίας.]]

Ο Δήμος του Πάντελεϊ αριθμεί 14 οικισμούς:

* Μπρένιτσα
* Βρέλο
* Γκόρνια Βρέζινα
* Γκόρνι Ματέγιεβατς
* Ντόνια Βρέζινα
* Ντόνι Ματέγιεβατς
* Γιασένοβικ
* Καμένιτσα
* Κνεζ Σέλο
* Μάλτσα
* Νις (τμηματικά)
* Ορέοβατς
* Πάσιατσα
* Τσέργιε

## Δημογραφία

## Πολιτική
Έπειτα από τις σερβικές τοπικές εκλογές του 2008, οι 23 έδρες της δημοτικής συνελεύσεως του Πάντελεϊ διαμοιράστηκαν όπως ακολουθεί:

Ο Σλάβιτσα Ντίνιτς, ο οποίος ηγείτο της εκλογικής λίστας Για μια ευρωπαϊκή Σερβία, η οποία έχαιρε της υποστήριξης του Προέδρου της Δημοκρατίας της Σερβίας, Μπόρις Τάντιτς, εξελέγη πρόεδρος (δήμαρχος) του δήμου.

## Δείτε επίσης

* Δήμοι της Σερβίας
* Πόλεις της Σερβίας
* Οικισμοί της Σερβίας

## Παραπομπές


## Εξωτερικοί Σύνδεσμοι
*  Επίσημη ιστοσελίδα του Δήμου του Πάντελεϊ

*
Ινστιτούτο Τεχνολογίας Υπολογιστών και Εκδόσεων

Το **Ινστιτούτο Τεχνολογίας Υπολογιστών και Εκδόσεων «Διόφαντος»** (ΙΤΥΕ) είναι ερευνητικός και τεχνολογικός φορέας με σκοπό την έρευνα και την αποτελεσματική αξιοποίηση των Τεχνολογιών της Πληροφορίας και των Επικοινωνιών (Τ.Π.Ε.).

Ιδιαίτερη έμφαση δίνεται στον τομέα της εκπαίδευσης, με την ανάπτυξη και εφαρμογή των συμβατικών & ψηφιακών μέσων στην εκπαίδευση και τη δια βίου μάθηση, την έκδοση έντυπου και ηλεκτρονικού εκπαιδευτικού υλικού, τη διοίκηση και διαχείριση του Πανελλήνιου Σχολικού Δικτύου, καθώς και την υποστήριξη της οργάνωσης και λειτουργίας των ηλεκτρονικών υποδομών του Υπουργείου Παιδείας και Θρησκευμάτων και όλων των εκπαιδευτικών μονάδων. Η διεύθυνση εκδόσεων του οργανισμού δημιουργήθηκε το καλοκαίρι του 2011, για να διαδεχθεί τον ΟΕΔΒ. Στόχος της να συνεχίσει το έργο του ΟΕΔΒ, παράγοντας τα σχολικά βιβλία για όλες τις βαθμίδες εκπαίδευσης από το Δημοτικό έως το Λύκειο.

## Ιστορία
Το Ινστιτούτο Τεχνολογίας Υπολογιστών και Εκδόσεων (Ι.Τ.Υ.Ε.) ιδρύθηκε με την ονομασία **Ινστιτούτο Τεχνολογίας Υπολογιστών** το 1985 με έδρα την Πάτρα, ως ΝΠΙΔ μη κερδοσκοπικού χαρακτήρα εποπτευόμενο από την Γενική Γραμματεία Έρευνας και Τεχνολογίας (με το Προεδρικό Διάταγμα 9/1985).

Από το 1992 εποπτεύεται από το Υπουργείο Παιδείας & Θρησκευμάτων και διαθέτει διοικητική, οικονομική και επιστημονική αυτοτέλεια. Με το άρθρο 2 του Ν. 2909/2001, ο οποίος διέπει τη λειτουργία του, μετονομάστηκε σε **Ερευνητικό Ακαδημαϊκό Ινστιτούτο Τεχνολογίας Υπολογιστών** (Ε.Α.Ι.Τ.Υ.).

Με το νέο νόμο 3966/2011 μετονομάστηκε σε **Ινστιτούτο Τεχνολογίας Υπολογιστών και Εκδόσεων** (Ι.Τ.Υ.Ε.) και είναι ο τεχνολογικός πυλώνας στήριξης των δράσεων ΤΠΕ στην εκπαίδευση και ο φορέας της έκδοσης του έντυπου (σχολικά βιβλία) και ηλεκτρονικού υλικού για την εκπαίδευση.

Επίσης, το Ι.Τ.Υ.Ε. ανέλαβε την διοίκηση & διαχείριση του Πανελλήνιου Σχολικού Δικτύου, του μεγαλύτερου δικτύου χρηστών στη χώρα.

Σύμφωνα με το θεσμικό καθεστώς λειτουργίας του, διοικείται από Πρόεδρο και 9μελές Διοικητικό Συμβούλιο.

Η επιτυχημένη πορεία του οργανισμού πιστώνεται στα στελέχη και το προσωπικό του, με πρώτους στην ιεραρχία τους διατελέσαντες διευθυντές, που έθεσαν τα θεμέλια της ανάπτυξης ενός σύγχρονου ερευνητικού ιδρύματος στην ελληνική περιφέρεια.

## Διατελέσαντες Διευθυντές

## Λογότυπα

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Υπουργείο Παιδείας και Θρησκευμάτων (Ελλάδα)
Πρόγραμμα Λούνα

Το **πρόγραμμα Λουνά** (από τη ρωσική λέξη Луна "Λουνά" που σημαίνει σεληνιακός ή Σελήνη), περιστασιακά αποκαλούμενο ως Λούνικ ή Λουννίκ από τα δυτικά μέσα ενημέρωσης, ήταν μια σειρά αποστολών ρομποτικών διαστημικών σκαφών που αποστέλλονταν στη Σελήνη από τη Σοβιετική Ένωση μεταξύ των ετών 1959 και 1976. Δεκαπέντε ήταν επιτυχημένα και έκαναν πολλές ανακαλύψεις στην πρώιμη εξερεύνηση του διαστήματος. Έκαναν επίσης πολλά πειράματα, μελετώντας τη χημική σύνθεση της Σελήνης, τη βαρύτητα, τη θερμοκρασία και την ακτινοβολία. 

Το εκτιμώμενο κόστος του προγράμματος Λούνα ήταν περίπου 4,5 δισεκατομμύρια δολάρια. Είκοσι τέσσερα διαστημόπλοια έλαβαν επίσημα την ονομασία Λούνα παρόλο που εκτοξεύτηκαν περισσότερα. Εκείνα που δεν κατάφεραν να κάνουν τροχιά δεν αναγνωρίστηκαν δημόσια εκείνη την εποχή και ως αποτέλεσμα δεν λάμβαναν ονομασίες Λούνα. Όσα αποτύγχαναν, φτάνοντας σε χαμηλή τροχιά στη Γη, συνήθως λάμβαναν τις ονομασίες Κόσμος.

## Παραπομπές


## Εξωτερικοί σύνδεσμοι
* 

Κατηγορία:Σοβιετικό διαστημικό πρόγραμμα
Στσεμπζέσιν

Το **Στσεμπζέσιν** (πολωνικά: Szczebrzeszyn) είναι πόλη στη νοτιοανατολική Πολωνία στην επαρχία (Βοεβοδάτο) Λούμπλιν, στην Κομητεία Ζάμοστς, περίπου 20 χλμ δυτικά του Ζάμοστς. Από το 1975 ως το 1999, ήταν μέρος της διοικητικής περιφέρειας της επαρχίας Ζάμοστς. Η πόλη υπηρετεί ως έδρα στο διαμέρισμα Γκμίνα Στσεμπζέσιν. Απογραφή του 2004 καταμέτρησε 5.357 κατοίκους. Δανείζει το όνομά του στο Πάρκο Τοπίου Στσεμπζέσιν.

## Εξωτερικοί σύνδεσμοι
* 

Κατηγορία:Πόλεις της Πολωνίας
Κατηγορία:Πόλεις του Βοεβοδάτου Λούμπλιν
Κατηγορία:Βοεβοδάτο Λούμπλιν (1919-1939)
Γκόρνια Βρέζινα

Η **Γκόρνια Βρέζινα** (σερβικά κυριλλικά: ) είναι οικισμός της Σερβίας, ευρισκόμενος εντός του Δήμου του Πάντελεϊ και εντός του εδάφους της Πόλεως του Νις, η οποία ευρίσκεται εντός του Διαμερίσματος της Νίσαβα. Κατά την απογραφή του 2011, αριθμούσε  κατοίκους.

Η Γκόρνια Βρέζινα είναι επισήμως καταταγμένη μεταξύ των χωριών της Σερβίας.

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (2002)

## Δείτε επίσης
* Οικισμοί της Σερβίας
* Πόλεις της Σερβίας

## Παραπομπές


## Εξωτερικοί σύνδεσμοι
*  Maplandia
* 

Κατηγορία:Οικισμοί του Νις
Παγκόσμια Ομοσπονδία για την Σκακιστική Σύνθεση

Η **Παγκόσμια Ομοσπονδία για την Σκακιστική Σύνθεση** (ΠΟΣΣ, WFCC) είναι το ανώτατο όργανο που διέπει τις επίσημες δραστηριότητες στη σκακιστική σύνθεση. Ήταν γνωστή ως Μόνιμη Επιτροπή της FIDE για τη Σκακιστική Σύνθεση (PCCC) από την ίδρυσή της το 1956 μέχρι τον Οκτώβριο του 2010. Σήμερα είναι ανεξάρτητη από τη FIDE αλλά οι δύο οργανώσεις συνεργάζονται μεταξύ τους. Σήμερα, 40 χώρες εκπροσωπούνται στο WFCC.

Ο κύριος σκοπός και δραστηριότητες της WFCC περιλαμβάνουν:

* η διάδοση και ενθάρρυνση της σκακιστικής σύνθεσης σε όλο τον κόσμο,
* η διατύπωση των κανόνων και των κατευθυντήριων γραμμών σε όλους τους τομείς της σκακιστικής σύνθεσης,
* η διάταξη των επίσημων διεθνών τουρνουά σύνθεσης και επίλυσης
** Παγκόσμιο Πρωτάθλημα Λύσης Σκακιού
** Παγκόσμιο Πρωτάθλημα Σκακιστικής Σύνθεσης
** Παγκόσμιο Τουρνουά Σκακιστικής Σύνθεσης - στην πραγματικότητα είναι ομαδικό παγκόσμιο πρωτάθλημα
* η έναρξη δημοσιεύσεων συλλογών του γενικού συμφέροντος,
** Άλμπουμ της FIDE
* απονομή τίτλων σε ειδικά άξιους εκπροσώπους της σκακιστικής σύνθεσης, συμπεριλαμβανομένων των λυτών, συνθετών και κριτών όπως
** Διεθνής Διαιτητής Σκακιστικής Σύνδεσης
** Διεθνής Γκρανμαίτρ
** Διεθνές Μάστερ,
** FIDE Μάστερ.

Η ομοσπονδία οδηγείται από τον πρόεδρο. Σημερινός πρόεδρος είναι ο Χάρης Φουγιαξής, ενώ στο παρελθόν πρόεδροι έχουν διατελέσει οι Ούρι Άβνερ, Τζον Ράις, Μπέντριχ Φορμάνεκ, Κλάους Βέντα, Γιαν Χανέλιους, Γκέρχαρντ Γιενς, Κόμινς Μάνσφιλντ, Νέναντ Πέτροβιτς και Γκιούλα Νόικομ.

Οι εκπρόσωποι της ΠΟΣΣ προτείνονται από τις εθνικές ομοσπονδίες και ειδικούς στην λύση προβλημάτων. Η αρχική PCCC δημιουργήθηκε το 1956, με την πρώτη συνάντηση στη Βουδαπέστη το 1956. Στη συνέχεια, η επιτροπή συναντάται κάθε χρόνο, εκτός από το 1963 και 1970. Η συνάντηση για την 50η επέτειο έλαβε χώρα στη Ρόδο το 2007.  Το 2018 το πρωτάθλημα έγινε στην πόλη της Οχρίδα στα Σκόπια

## Συναντήσεις
δεξιά|μικρογραφία|250x250εσ|Η συνάντηση της PCCC το Σεπτέμβριο του 1990 (από αριστερά προς τα δεξιά): ο Τζον Ρόικροφτ, Γκία Νανταρεϊσβίλι, ο Βέρτζιλ Νεστορέσκου και Γιαν Μόρτενσεν
Οι θέσεις και ο αριθμός των αντιπροσώπων για τις συνεδριάσεις της PCCC/WFCC είναι οι παρακάτω:

: 

## Παραπομπές


Κατηγορία:Σκακιστικά προβλήματα
Κατηγορία:Διεθνείς οργανισμοί
Συμμετοχή της Ελλάδας στους Θερινούς Ολυμπιακούς Αγώνες Νέων 2018

Η **[[Ελλάδα]]** συμμετέχει στους '''Θερινούς Ολυμπιακούς Αγώνες Νέων 2018''' στο Μπουένος Άιρες από τις 7 μέχρι τις 18 Οκτωβρίου 2018. Η ελληνική αποστολή κέρδισε 6 μετάλλια (3 χρυσά, 1 ασημένιο, 2 χάλκινα). Το χρυσό μετάλλιο της Μαρίας Κυρίδου και της Χριστίνας Μπούρμπου ήταν το πρώτο χρυσό μετάλλιο που έχει κερδίσει η χώρα σε Ολυμπιακούς Αγώνες Νέων. Αυτή είναι γενικά η καλύτερη εμφάνιση της Ελλάδας σε αυτή τη διοργάνωση.

## Μετάλλια

| width=78% align=left valign=top |

Κατηγορία:Θερινοί Ολυμπιακοί Αγώνες Νέων
Ka Karoon Sajni Aaye Na Baalam

Το ***Ka Karoon Sajni Aye Na Baalam*** είναι κλασικό τραγούδι της Ινδουστανικής κλασικής μουσικής. Είναι θούμρι που τραγουδιέται στο ράαγκα Σιντ Μπαϊραβί Θούμρι. Έγινε δημοφιλές από τον θρυλικό Ινδουστανικό τραγουδιστή Μπάντε Γκουλάμ Αλί Χαν, καθώς και από τους Μπαρκάτ Αλί Χαν και άλλους.

Ήταν μέρος της ταινίας στα Χίντι *Σουάμι* (1977), που τραγουδήθηκε από τον Γιεσούντας υπό την μουσική διεύθυνση του Ρατζές Ροσάν. Ο Γιεσούντας ήταν υποψήφιοι για το Βραβείο Filmfare για το Καλύτερο Άνδρα Τραγουδιστή Πλέιμπακ  του 1978.

## Παραπομπές

Κατηγορία:Πολιτισμός της Ινδίας
Τσχότα χάαζρι

Το **Τσχότα χάαζρι** ή **Τσότα χάζρι** (छोटा हाज़िरी) ήταν γεύμα που σερβιρόταν σε νοικοκυριά και στρατώνες, ιδιαίτερα στη βόρεια Βρετανική Ινδία, λίγο μετά την αυγή. 

Στα χρόνια μετά την ανεξαρτησία της Ινδίας, η παράδοση του εν λόγω γεύματος αφανίστηκε, αλλά η φράση επιζεί στα Αγγλοϊνδικά νοικοκυριά, ορισμένα συντάγματα του Ινδικού Στρατού, και σε μερικά δημόσια σχολεία στη χώρα.

## Ιστορική χρήση της λέξης
Το 1912, ο εξερευνητής Άουρελ Στάιν έγραψε το ακόλουθο κατά τη διάρκεια μια αποστολή πέρα από τα βουνά του Παστουνιστάν:Το 1947, κατά τη διάρκεια της πολιτικής ολοκλήρωσης των ινδικών πριγκιπικών κρατών, η λέξη "Τσχότα χάζρι" χρησιμοποιήθηκε ως λογοπαίγνιο για να αναφερθεί σε μικρά πριγκιπάτα με ειρωνικό τρόπο.Το 'Τσότα Χάζρι" ήταν το όνομα ενός άκρου επιτυχημένου αλόγου στις βρετανικές ιπποδρομίες γύρω στα μέσα του εικοστού αιώνα.

## Παραπομπές

## Βιβλιογραφία

* ''Chhota Hazri Days: A Dosco's Yatra'' by Sanjiv Bathla, Rupa & Co., 2010 .

## Εξωτερικοί σύνδεσμοι
*St. Paul's School, Darjeeling Encyclopedia - Chota Hazri 
Κατηγορία:Ινδική κουζίνα
Δεσποινίς Τζούλια

Το ***Δεσποινίς Τζούλια*** (σουηδικά: *Fröken Julie*) είναι νατουραλιστικό θεατρικό έργο του 1888 του Άουγκουστ Στρίντμπεργκ. Τοποθετείται στην παραμονή του θερινού ηλιοστασίου στο κτήμα ενός κόμη στη Σουηδία. Η νεαρή γυναίκα του τίτλου στρέφεται σε έναν ανώτερο υπηρέτη, που ονομάζεται Ζαν, ο οποίος είναι πολυταξιδεμένος, με καλούς τρόπους και διαβασμένος. Η δράση λαμβάνει χώρα στην κουζίνα της έπαυλης του πατέρα της Τζούλιας, όπου η μνηστή του Ζαν, η υπηρέτρια Κριστίν, μαγειρεύει και μερικές φορές κοιμάται, ενώ ο Ζαν και η Τζούλια μιλούν.

Τη νύχτα αυτή, η σχέση ανάμεσα στην Τζούλια και τον Ζαν κλιμακώνεται ταχύτατα σε συναισθήματα αγάπης και εν τέλει ολοκληρώνεται. Κατά τη διάρκεια του έργου, η Τζούλια και ο Ζαν συγκρούονται, ώσπου ο Ζαν την πείθει ότι ο μόνος τρόπος για να ξεφύγει από τη δύσκολη θέση στην οποία βρίσκεται, είναι να αυτοκτονήσει.
## Ελληνικές Θεατρικές Παραστάσεις
*Κατάλογος βασικών πληροφοριών ελληνικών θεατρικών αναπαραστάσεων του έργου "Δεσποινίς Τζούλια"
*Κατάλογος Ελληνίδων ηθοποιών που έχουν ερμηνεύσει τον ρόλο της Δεσποινίς Τζούλια
*Κατάλογος Ελλήνων ηθοποιών που έχουν ερμηνεύσει τον ρόλο του Ζαν
## Παραπομπές


 
Κατηγορία:Θεατρικά έργα του Άουγκουστ Στρίντμπεργκ
Ξέφωτο

thumb|255px|Ένα ξέφωτο σε ορεινό δάσος στις βορειοδυτικές ΗΠΑ
**Ξέφωτο** σε ένα δάσος ονομάζεται μία μικρή σχετικώς περιοχή στην οποία δεν υπάρχουν καθόλου ή σχεδόν καθόλου δέντρα. Είναι δηλαδή ένα άνοιγμα στη συνεχή υψηλή βλάστηση. Στα δάση φυλλοβόλων τα ξέφωτα είναι πολλές φορές χλοερά λιβάδια, που συνεχίζονται κάτω από τον θόλο δέντρων όπως η λεύκα. Η δημιουργία των ανοιγμάτων αυτών οφείλεται συνήθως σε τοπικούς φυσικούς παράγοντες, όπως οι χιονοστιβάδες (στα ορεινά δάση), το φτωχό σε θρεπτικά συστατικά έδαφος ή δασικές πυρκαγιές. Το ξέφωτο μπορεί να είναι είτε προσωρινό, με τα δέντρα να το γεμίζουν σε μερικές δεκαετίες, είτε ημιμόνιμο, όπως στην περίπτωση του πετρώδους εδάφους.

Τα ξέφωτα είναι πολύ σημαντικά για τα φυτοφάγα ζώα, όπως το ελάφι και η άλκη, για βόσκηση και ύπνο.

Ο όρος «ξέφωτο» χρησιμοποιείται στις κεντρικές ΗΠΑ και για να χαρακτηρίσει βραχώδη λειμωνοειδή ενδιαιτήματα, που υπάρχουν εκεί όπου το χώμα δεν είναι αρκετά βαθύ για να φιλοξενεί δένδρα. Αυτά τα ξέφωτα φιλοξενούν μοναδικές φυτικές και ζωικές κοινότητες, που είναι προσαρμοσμένες σε αφιλόξενες συνθήκες, σε αντίθεση με τα περισσότερα δασικά οικοσυστήματα.

## Παραπομπές


Ξεφωτο
Βάλτερ Χορν

Ο **Βάλτερ Χέρμαν Ρίχαρντ Χορν** (*Walther Hermann Richard Horn*, 19 Οκτωβρίου 1871 – 10 Ιουλίου 1939) ήταν Γερμανός εντομολόγος, ο οποίος ειδικευόταν στα κολεόπτερα έντομα (σκαθάρια). Γεννήθηκε και πέθανε στο Βερολίνο. Δεν πρέπει να συγχέεται με τον παλαιότερο Αμερικανό εντομολόγο Τζωρτζ Χένρυ Χορν, ο οποίος επίσης μελέτησε τα κολεόπτερα.

Ο Βάλτερ Χορν, που είχε σπουδάσει αρχικώς ιατρική, διετέλεσε διευθυντής του Γερμανικού Εντομολογικού Ινστιτούτου.

## Η συλλογή
Η μεγάλη συλλογή του Β. Χορν, που περιλαμβάνει σκαθάρια της οικογένειας Cicindelidae από όλο τον κόσμο, αλλά και νύμφες και γενικά κολεόπτερα, φυλάσσεται σήμερα στο Γερμανικό Εντομολογικό Ινστιτούτο. Τα έντομα προέρχονται από τη Βόρεια Αφρική (1896), την Κεϋλάνη (1899), τη Βόρεια και Νότια Αμερική (1902), και από τον Περσικό Κόλπο (1926).

## Επιλεγμένη εργογραφία
* «Zur Kenntnis der paläarktischen Cicindelen», *Münchener koleopterologische Zeitschrift*, 1(4):337-346 (1903)
* «Coleoptera Adephaga. Fam. Carabidae Subfam. Cicindelinae» στο βιβλίο του Ph. Wytsman (επιμ.) *Genera Insectorum*, Fascicule 82A, P. Wytsman, Βρυξέλλες 1908, σσ. 1-104, πλ. 1-5
* «Coleoptera Adephaga. Fam. Carabidae Subfam. Cicindelinae» στο βιβλίο του Ph. Wytsman (επιμ.) *Genera Insectorum*, Fascicule 82B, P. Wytsman, Βρυξέλλες 1910, σσ. 105-208, πλ. 6-15
* «Coleoptera Adephaga. Fam. Carabidae Subfam. Cicindelinae» στο βιβλίο του Ph. Wytsman (επιμ.) *Genera Insectorum*, Fascicule 82C, P. Wytsman, Βρυξέλλες 1915, σσ. 209-486, πλ. 16-23
* «Pars 86. Carabidae: Cicindelinae», στο βιβλίο του S. Schenkling (επιμ.) *Coleopterorum Catalogus*, W. Junk, Βερολίνο 1926
* (με τον Sigmund Schenkling) *Index Litteratuae Entomologicae*, Horn, Βερολίνο-Dahlem 1928-1929. Μια βιβλιογραφία της εντομολογίας, που καλύπτει όλα τα τυπωμένα έργα του πεδίου μέχρι το 1900, περισσότερα από 25.000.

## Παραπομπές


## Πηγές
* Ανώνυμος [= Horn, W.H.R.]: *Boll. Soc. Ent. Ital.*, τόμος 71, σελ. 153 (1939)
* Arrow, G.J.: *Entomologist's Monthly Magazine*, 75(3), σσ. 204-205 (1939)
* De Beaux, O.: *Ann. Mus. Civ. Stor. Nat. G. Doria* τόμος 60, νο. 2 (1940)
* Osborn, H.: *Fragments of Entomological History Including Some Personal Recollections of Men and Events*, αυτοέκδοση, Columbus, Ohio 1937, σσ. 1-394
* Osborn, H.: *A Brief History of Entomology Including Time of Demosthenes and Aristotle to Modern Times with over Five Hundred Portraits*, The Spahr & Glenn Company, Columbus 1952
* Solari [= Horn, W.H.R.]: *Boll. Soc. Ent. Ital*, τόμ. 71, σσ. 153-154 (1939)

## Εξωτερικοί σύνδεσμοι
* ''Index Novus Litteraturae Entomologicae''

Κατηγορία:Γερμανοί βιολόγοι
Κατηγορία:Γερμανοί εντομολόγοι
Ποταμός Χορν

Ο **Ποταμός Χορν** (*Horn River*) είναι ποταμός στα Βορειοδυτικά Εδάφη του Καναδά, με συνολικό μήκος περίπου 250 χιλιόμετρα. Αποτελεί μείζονα παραπόταμο του Μακένζι.

Ο ποταμός δίνει το όνομά του στον «Σχηματισμό του Ποταμού Χορν» (*Horn River Formation*), ένα κοίτασμα σχιστόλιθου της Δυτικής Καναδικής Ιζηματογενούς Λεκάνης. Ο όρος «Λεκάνη του Ποταμού Χορν» (*Horn River Basin*) αναφέρεται στην έκταση αυτού του κοιτάσματος στο υπέδαφος και δεν αντιστοιχεί στη λεκάνη απορροής του ποταμού Χορν.

## Ρους
Ο ποταμός πηγάζει νότια από τη Μεγάλη Λίμνη των Άρκτων, με την κύρια πηγή του να βρίσκεται σε υψόμετρο 240 μέτρα. Ρέει πρώτα προς τα ανατολικά-νοτιοανατολικά, με σημεία χειμαρρώδους ροής στα βόρεια του Υψιπέδου Χορν. Στη συνέχεια η ροή του γίνεται έντονα μαιανδρική και σχηματίζει τη λίμνη Φων (*Fawn Lake*, δηλαδή «Λίμνη του Ελαφιού», υψόμετρο 193 μέτρα) έναν σύνθετο υγρότοπο στον μέσο ρου του, ενώ 6 χιλιόμετρα παρακάτω σχηματίζει τη λίμνη Σέκοντ (*Second Lake*, δηλαδή «Δεύτερη Λίμνη», σε υψόμετρο 192 μέτρα). Συνεχίζοντας την πορεία του, ο ποταμός Χορν στρέφεται προς τα νοτιοδυτικά και 22 χιλιόμετρα σε ευθεία γραμμή από τη Λίμνη Σέκοντ σχηματίζει μια τρίτη λίμνη, τη Λίμνη Μινκ (υψόμετρο 175 μέτρα), η οποία δέχεται και τα νερά του ποταμού Λάφερτ. Μετά ο Χορν ρέει προς τα νότια και εκβάλλει στον μεγάλο ποταμό Μακένζι, τον μακρύτερο ποταμό του Καναδά, 90 έως 100 χιλιόμετρα δυτικά από τη Μεγάλη Λίμνη των Σκλάβων, από όπου πηγάζει ο Μακένζι. Αμέσως μετά τη συμβολή του Χορν με τον Μακένζι, ο δεύτερος σχηματίζει έναν μεγάλο κόλπο στη βόρεια όχθη του, που εκτείνεται έως και 11 χιλιόμετρα στην ξηρά και ονομάζεται «Λίμνη Μιλς».

Το μεγάλο τόξο που σχηματίζει ο Χορν οφείλεται στην ύπαρξη του Υψιπέδου Χορν, το οποίο υψώνεται μέχρι τα 820 μέτρα και προς νότο ορίζεται από τον Μακένζι.

Το κλίμα στην περιοχή του ποταμού Χορν είναι υποαρκτικό, με μέση θερμοκρασία τον Ιούλιο +14 °C και τον Δεκέμβριο -6 °C.

### Κυριότεροι παραπόταμοι
Από την πηγή του μέχρι την εκβολή του στον Μακένζι, ο Χορν δέχεται με τη σειρά τα νερά των εξής παραποτάμων: Μπένερ Κρικ (Benner Creek), Λάφερτ (Laferte River) και Μπλούφις (Bluefish River).

Χορν
Γέφυρα Ντε Μποσέ

Η **Γέφυρα Ντε Μποσέ** (πρώην Γέφυρα του Δράπανου) ή εξελληνισμένα **Γέφυρα Δεβοσέτου** είναι μια πέτρινη γέφυρα χτισμένη το 1813 πάνω από τον κόλπο του Αργοστολίου στην Κεφαλονιά. Mε 689,9 μέτρα, είναι η μεγαλύτερη λίθινη γέφυρα πάνω από τη θάλασσα στον κόσμο.
Η γέφυρα αποτελεί πεζόδρομο από τον Ιούλιο του 2005 έπειτα από απόφαση του Υπουργείου Πολιτισμού για απαγόρευση της διέλευσης τροχοφόρων από το μνημείο.

## Ιστορία
Όταν η Δημοκρατία των Ιονίων Νήσων βρισκόταν υπό βρετανική κηδεμονία, μέρος των εξόδων κατοχής επιστράφηκε με τη μορφή έργων υποδομής. Ο Ελβετός μηχανικός Σαρλ Ντε Μποσέ (Charles de Bosset) έγινε κυβερνήτης του νησιού το 1810 και έδωσε έμφαση στην κατασκευή δρόμων και γεφυρών. Το μεγαλύτερο έργο ήταν η γέφυρα πάνω από τον κόλπο του Αργοστολίου, που συντόμευε το δρόμο για το Ληξούρι και το βόρειο τμήμα του νησιού. Διαχωρίζει τη λιμνοθάλασσα του Κουταβού από τον κόλπο.

Το 1812 ο Ντε Μποσέ παρουσίασε την ιδέα του για μια γέφυρα στο νησιωτικό συμβούλιο, το οποίο έπρεπε να επιβεβαιώσει την κατασκευή. Αντισταθμιστικό ήταν ότι η γέφυρα θα μπορούσε να δώσει στους ληστές μια διαδρομή διαφυγής. Σε μια συνάντηση ο Ντε Μποσέ χτύπησε ένα σπαθί στο τραπέζι και διακήρυξε ότι αν χρειαζόταν θα μπορούσε να κόψει τις συνθήκες με ένα σπαθί.

O σεισµός του 1953 προκάλεσε σηµαντικές βλάβες στον φέροντα οργανισµό της γέφυρας.

## Παραπομπές


Κατηγορία:Αργοστόλι
Κατηγορία:Γέφυρες στην Ελλάδα
Παγκόσμιο Πρωτάθλημα Καλαθοσφαίρισης με αμαξίδιο

Το **Πρωτάθλημα Καλαθοσφαίρισης με αμαξίδιο** (**IWBF World Wheelchair Basketball Championship**) είναι διεθνής διοργάνωση στην οποία συμμετέχουν εθνικές ομάδες ανδρών και γυναικών που είναι μέλη της Διεθνούς Ομοσπονδίας Καλαθοσφαίρισης με αμαξίδιο (IWBF). Το πρώτο ανεπίσημο παγκόσμιο πρωτάθλημα διεξήχθη το 1973 στη Μπρυζ. Δύο χρόνια αργότερα πραγματοποιήθηκε, στην ίδια πόλη, το πρώτο επίσημο παγκόσμιο πρωτάθλημα.

## Τελικοί Παγκοσμίου Πρωταθλήματος Καλαθοσφαίρισης με αμαξίδιο
### Ανδρών

 Ανεπίσημο πρωτάθλημα

#### Γυναικών
}-->-
|- bgcolor=#D0E7FF
|1994 *
| ([[Stoke Mandeville]])
| [[Καναδάς]] 
|*'45&ndash;34**
| [[Η.Π.Α]] 
| [[Αυστραλία]] 
|**38&ndash;36**
| [[Ολλανδία]] 
|- bgcolor=#F5FAFF
|1998 <br />
| ([[Σίδνεϋ]])
|[[Καναδάς]] 
|**54&ndash;38**
| [[Η.Π.Α]] 
| [[Αυστραλία]] 
|**40&ndash;35**
| [[Ιαπωνία]] 
|- bgcolor=#D0E7FF
|2002 <br />
| ([[Kitakyushu]])
| [[Καναδάς]] 
|**&ndash;**
| [[Η.Π.Α]] 
| [[Αυστραλία]] 
|**&ndash;**
| [[Ιαπωνία]] 
|- bgcolor=#F5FAFF
|2006 <br />
| ([[Άμστερνταμ]])
| [[Καναδάς]] 
|**58&ndash;50**
| [[Η.Π.Α]] 
| [[Γερμανία]] 
|**52&ndash;48**
| [[Αυστραλία]] 
|- bgcolor=#D0E7FF
|2010 <br />
| ([[Μπέρμιγχαμ]])
| [[Η.Π.Α]] 
|**55&ndash;53**
| [[Γερμανία]] 
| [[Καναδάς]] 
|**59&ndash;49**
| [[Αυστραλία]] 
|- bgcolor=#F5FAFF
|2014 <br />
| ([[Τορόντο]])
| [[Καναδάς]] 
|**54&ndash;50**
| [[Γερμανία]] 
| [[Ολλανδία]] 
|**74&ndash;58**
| [[Η.Π.Α]] 
|- bgcolor=#D0E7FF
|2018 <br />
| ([[Αμβούργο]])
| [[Ολλανδία]] 
|**56&ndash;40**
| [[Μεγάλη Βρετανία]] 
| [[Γερμανία]] 
|**44&ndash;43'''
| Κίνα 
|}

## Παραπομπές


Κατηγορία:Καλαθοσφαίριση με αμαξίδιο
Κεντρική Φυλακή της Ντάκα

Η **Κεντρική Φυλακή της Ντάκα** βρίσκεται στο Ρατζεντραπούρ της ένωσης Ταλγκάρια στο Κερανιγκάντζ του Μπανγκλαντές και εγκαινιάστηκε στις 10 Απριλίου 2016. Η φυλακή είναι χτισμένη σε 31 στρέμματα γης και μπορεί να φιλοξενήσει 4.590 κρατουμένους. Οι φυλακισμένοι από την Παλιά Κεντρική Φυλακή της Ντάκα μεταφέρθηκαν στη νέα φυλακή τον Ιούλιο του 2016. Από το άνοιγμά της, η φυλακή αντιμετωπίζει πολλά προβλήματα, όπως η έλλειψη συνδέσεων αερίου (το φαγητό έπρεπε να μαγειρευτεί με τη χρήση του καυσόξυλου) κακές συνδέσεις νερού και έλλειψη χώρου στο επισκεπτήριο.

## Παραπομπές

Κατηγορία:Ιστορία του Μπανγκλαντές
Κατηγορία:Ντάκα
A Aa E Ee (ταινία στα Τελούγκου, 2009)

Η ***A Aa E Ee*** είναι ταινία του 2009 στα τελούγκου σε σκηνοθεσία του Σρινιβάσα Ρέντι. Οι κορυφαίοι ηθοποιοί Σρίκανθ, Μίρα Τζασμίν και Σάντα βρίσκονται στους πρωταγωνιστικούς ρόλους. Οι Κρίσνα Μπαγκαουάν, Αλί, Κοβάι Σαράλα, Καβίθα, Χέμα και άλλοι επίσης παίζουν σημαντικό ρόλο στην ταινία. Η ταινία κυκλοφόρησε και στα Χίντι ως *Diljale The Burning Heart* το 2011.

## Πλοκή
Ο Τσάντραμ (Σρίκανθ) είναι τίμιος άνθρωπος και ένας αφοσιωμένος σύζυγος της Καλιάνι (Μίρα Τζασμίν). Η ζωή του αλλάζει όταν ανακαλύπτει ότι η έγκυος γυναίκα του πάσχει από μια σπάνια ασθένεια και πρέπει να βρει 800.000 ρουπίες για θεραπεία. Κατά τη συλλογή του ποσού, υποχρεούται να ενεργήσει ως σύζυγος της Ράμια (Σάντα), ο οποίος θεωρείται νεκρός. Ωστόσο, η Ράμια επιστρέφει ζωντανή και τώρα ο Τσάντραμ βρίσκεται ανάμεσα σε δύο γυναίκες.

## Ηθοποιοί
* Σρίκανθ ως Τσάντραμ, οδηγός ταξί
* Τελανγκάνα Σακουντάλα ως γιαγιά του Τσάντραμ
* Μίρα Τζασμίν ως Καλιάνι
* Σάντα ως Ράμια
* Τανικέλα Μπαράνι, ως πατέρας της Ράμια
* Καβίθια, ως μητέρα της Ράμια
* Κρίσνα Μπαγκαβάν ως δικηγόρος
* Χέμα
* Μ. Σ. Ναραγιάνα ως Χειρουργός
* Αλί ως ασθενής από αμνησία
* Μπραχμάνανταμ
* Κοβάι Σαράλα
* Γκίρι Μπάμπου ως ιδιοκτήτης εταιρείας ταξί
* Ράγκου Μπάμπου
* Σουνίλ ως Τζέιμς Μποντ, **000**
* Βένκατ
* Ουτέτζ ως βοηθός του Τζέιμς Μποντ

## Παραπομπές


## Εξωτερικοί σύνδεσμοι
* 

Κατηγορία:Ινδικές ταινίες
Κατηγορία:Ταινίες του 2009
Τζέρεμι Λαλρινούνγκα

Ο **Τζέρεμι Λαλρινούνγκα** (γενν. 26 Οκτωβρίου 2002) είναι Ινδός αθλητής της άρσης βαρών που γεννήθηκε στο Αιζόλ του Μιζόραμ. Κατέκτησε το χρυσό μετάλλιο στην κατηγορία των 62 κιλών της άρσης βαρών στους Θερινούς Ολυμπιακούς Αγώνες Νέων 2018.

## Παραπομπές


Κατηγορία:Ινδοί αθλητές
Κατηγορία:Αθλητές της άρσης βαρών
Μεμπά-Μικαέλ Ζεζέ

Ο **Μικαέλ-Μεμπά Ζεζέ** (γενν. 19 Μαΐου 1994) είναι Γάλλος αθλητής του στίβου. Συμμετέχει στα 100 και 200 μέτρα. Στους Μεσογειακούς Αγώνες 2018 κέρδισε το χάλκινο μετάλλιο στα 200 μέτρα.

## Παραπομπές


Κατηγορία:Γάλλοι αθλητές του στίβου
Κατηγορία:Γάλλοι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στους Αγώνες της Γαλλοφωνίας 2013
Κατηγορία:Κάτοχοι μεταλλίων του Γαλλικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Τίνα Σουτέτς

Η **Τίνα Σουτέτς** (γενν. 7 Νοεμβρίου 1988) είναι αθλήτρια του στίβου από τη Σλοβενία. Εξειδικεύεται στο άλμα επί κοντώ.

Έχει κερδίσει ένα ασημένιο μετάλλιο στο άλμα επί κοντώ στους Μεσογειακούς Αγώνες 2018. Συμμετείχε στον τελικό των Ολυμπιακών Αγώνων του 2016, όπου τερμάτισε 11η. Έχει συμμετάσχει σε τρία Παγκόσμια Πρωταθλήματα, ενώ έχει συμμετάσχει σε 5 Ευρωπαϊκά Πρωταθλήματα από το 2010. Κατέχει και το ρεκόρ Σλοβενίας με 4.61 μέτρα από το 2011.

## Παραπομπές


Κατηγορία:Σλοβένοι αθλητές του στίβου
Κατηγορία:Επικοντιστές
Κατηγορία:Σλοβένοι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Εκδόσεις των Windows 10

Τα Windows 10 υπάρχουν σε 4 εκδόσεις: τα Windows 10 Home, τα Windows 10 Pro, τα Windows 10 Education και τα Windows 10 Enterprise.

## Windows 10 Home
Τα Windows 10 Home είναι η βασική έκδοση των Windows 10. Είναι διαθέσιμη για συστήματα x32 και x64. Παρέχει όλες τις καινούργιες δυνατότητες των Windows 10.

## Windows 10 Pro
Τα Windows 10 Pro παρέχει όλες τις δυνατότητες των Windows 10 Home καθώς και άλλες δυνατότητες για επαγγελματίες π.χ. το Active Directory, την Απομακρυσμένη επιφάνεια εργασίας, το BitLocker, το Hyper-V και το Windows Defender Device Guard.

## Windows 10 Education
Τα Windows 10 Education διανέμονται μέσω Academic Volume Licensing. Αρχικά, είχε τα ίδια χαρακτηριστικά με το Windows 10 Enterprise. Από την έκδοση 1709, ωστόσο, αυτή η έκδοση έχει λιγότερα χαρακτηριστικά.

## Windows 10 Enterprise
Τα Windows 10 Enterprise έχουν τις ίδιες δυνατότητες με τα Windows 10 Pro μόνο που πωλείται μαζικά σε εταιρείες και έχει ορισμένες δυνατότητες που οι εταιρείες χρειάζονται.

Κατηγορία:Windows 10
Νατθαγουάτ Τσομτσουέν

Ο **Νατθαγουάτ Τσομτσουέν** (γενν. 31 Ιουλίου 2001) είναι Ταϊλανδός αθλητής της άρσης βαρών. Στους Θερινούς Ολυμπιακούς Αγώνες Νέων 2018 κατέκτησε το ασημένιο μετάλλιο στα 56 κιλά της άρσης βαρών.

## Παραπομπές


Κατηγορία:Ταϊλανδοί αθλητές
Κατηγορία:Αθλητές της άρσης βαρών
Φεντερίκο Καττάνεο

Ο **Φεντερίκο Καττάνεο** (γενν. 14 Ιουλίου 1993) είναι Ιταλός σπρίντερ που κέρδισε το χάλκινο μετάλλιο στα 100 μέτρα στους Μεσογειακούς Αγώνες 2018.

## Παραπομπές


Κατηγορία:Ιταλοί αθλητές του στίβου
Κατηγορία:Ιταλοί αθλητές δρόμων ταχύτητας
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στους Ευρωπαϊκούς Αγώνες 2019
Κατηγορία:Κάτοχοι μεταλλίων του Ιταλικού Πρωταθλήματος Στίβου
Λουντβί Βαγιάν

Ο **Λουντβί Βαγιάν** (γενν. 15 Μαρτίου 1995 στο Φορ-ντε-Φρανς, Μαρτινίκα) είναι Γάλλος αθλητής του στίβου που συμμετέχει στα 400 μέτρα με εμπόδια. Είναι ο Μεσογειονίκης στα 400 μέτρα με εμπόδια το 2018 στην Ταρραγόνα της Ισπανίας. Στο Ευρωπαϊκό Πρωτάθλημα Στίβου 2018 κατέκτησε την 4η θέση στον τελικό των 400 μέτρων μετ' εμποδίων. 

## Παραπομπές


Βαγιαν
Κατηγορία:Αθλητές του στίβου στους Θερινούς Ολυμπιακούς Αγώνες 2020
Μαργκό

Το **Μαργό** (Τουρκικά: **Μαργό** *Margo)* είναι ένα εγκαταλελειμμένο χωριό στην επαρχίας Λευκωσίας της Κύπρου. Πρίν την εγκατάλειψή του ολόκληρος ο πληθυσμός του ήταν Εβραίοι. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία σύμφωνα με την οποία ονομάζεται Μαργό .Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.



Κατηγορία:Οικισμοί στην Επαρχία Λευκωσίας
Μάσαρη

Τα **Μάσαρη** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Κοινότητες της Επαρχίας Λευκωσίας
Μόρα

Η ονομασία **Μόρα** μπορεί να αναφέρεται σε:

*Μόρα (στρατιωτική μονάδα)
*Μόρα Λευκωσίας
*Μόρα Σουηδίας
Μόρα (Σουηδία)

Η **Μόρα** είναι πόλη της Σουηδίας. Το 2010 είχε πληθυσμό 10.896 κατοίκων.

Η Μόρα ως δήμος της Σουηδίας δεν χαρακτηρίστηκε ποτέ σαν πόλη πριν την κυβερνητική μεταρρύθμιση του 1971. Ωστόσο επειδή ο πληθυσμός της υπερβαίνει τους 10.000 κατοίκους σήμερα θεωρείται πόλη από τη Στατιστική Υπηρεσία της Σουηδίας.

Είναι γνωστή ως η γενέτειρα του Σουηδού καλλιτέχνη Άντερς Ζορν.

## Παραπομπές


Κατηγορία:Γεωγραφία της Σουηδίας
Μερίτς

Το όνομα **Μερίτς** () μπορεί να αναφέρεται:

* στον ποταμό Έβρο στη Θράκη
* στο κυπριακό χωριό Μόρα Λευκωσίας (υπό τον *[[de facto]]* έλεγχο της μη αναγνωρισμένης Τουρκικής Δημοκρατίας της Βόρειας Κύπρου
* στη συνοικία Μερίτς της Αδριανούπολης
Γιασμάνι Κοπέλο

Ο **Γιασμάνι Κοπέλο** (γενν. 15 Απριλίου 1987) είναι αθλητής του στίβου γεννημένος στην Κούβα που συμμετέχει με την Τουρκία σε διεθνείς διοργανώσεις. Εξειδικεύεται στα 400 μέτρα με εμπόδια. Κατέχει το ρεκόρ της Τουρκίας με επίδοση 47.81 από το Ευρωπαϊκό Πρωτάθλημα Στίβου 2018 στο Βερολίνο. 

Έχει τον Ευρωπαϊκό τίτλο του 2016 στα 400 μέτρα εμπόδια και το ασημένιο μετάλλιο το 2018 πάλι στο ίδιο αγώνισμα. Στο Παγκόσμιο Πρωτάθλημα Στίβου 2017 κατέκτησε το ασημένιο μετάλλιο στα 400 μ εμπόδια με επίδοση 48.49. Στους Ολυμπιακούς Αγώνες 2016 στο Ρίο ντε Τζανέιρο κατέκτησε το χάλκινο μετάλλιο με χρόνο 47.92.

## Παραπομπές


Κατηγορία:Κουβανοί αθλητές του στίβου
Κατηγορία:Τούρκοι αθλητές του στίβου
Κατηγορία:Τούρκοι Ολυμπιονίκες
Κατηγορία:Τούρκοι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Νικητές Αθλητή της Χρονιάς των Βαλκανίων
Κατηγορία:Αθλητές του στίβου στους Θερινούς Ολυμπιακούς Αγώνες 2020
Νέο Χωριό

Η ονομασία **Νέο Χωριό** μπορεί να αναφέρεται σε:

*Νέο Χωριό Αποκορώνου
*Νέο Χωριό Λευκωσίας
*Νέο Χωριό Πάφου
Γιοχάνες Τσιαπινέλι

Ο **Γιοχάνες Τσιαπινέλι** (γενν. 18 Αυγούστου 1997) είναι Ιταλός αθλητής του στίβου, δρομέας μεσαίων αποστάσεων και εμποδιστής στιπλ γεννηθής στην Αιθιοπία. Κέρδισε το χάλκινο μετάλλιο στο Ευρωπαϊκό Πρωτάθλημα Στίβου 2018 στα 3000 μέτρα στιπλ. Κέρδισε επίσης το χάλκινο μετάλλιο στο ίδιο αγώνισμα στους Μεσογειακούς Αγώνες 2018.

## Ατομικό ρεκόρ
3000 μέτρα στιπλ: **8:27.34** - , 8 Ιουνίου 2017

## Εξωτερικοί σύνδεσμοι
* Yohannes Chiappinelli στην IAAF.

Κατηγορία:Ιταλοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ιταλικού Πρωταθλήματος Ανώμαλου Δρόμου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Πάνω Κουτραφάς

Ο **Πάνω Κουτραφάς** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Πηγές
*

Κατηγορία:Κοινότητες της Επαρχίας Λευκωσίας
Μπρούνο Κορμπούτσι

Ο **Μπρούνο Κορμπούτσι** (ιταλικά: Bruno Corbucci), (23 Οκτωβρίου 1931 - 7 Σεπτεμβρίου 1996), ήταν Ιταλός σκηνοθέτης και σεναριογράφος του Κινηματογράφου. Ηταν ο νεότερος αδελφός του επίσης σκηνοθέτη Σέρτζιο Κορμπούτσι, και εγράψε τα πιο πολλά σενάρια από τις ταινίες του.

## Φιλμογραφία

* *[[James Tont operazione U.N.O.]]* (1965)
* *[[Questo pazzo, pazzo mondo della canzone]]* (1965)
* *[[James Tont operazione D.U.E.]]* (1966)
* *[[Spia spione]]* (1966)
* *[[Ringo e Gringo contro tutti]]* (1966)
* *[[Riderà (Cuore matto)]]* (1967)
* *[[Marinai in coperta]]* (1967)
* *[[Peggio per me... meglio per te]]* (1967)
* *[[Zum Zum Zum - La canzone che mi passa per la testa]]* (1968)
* *[[Spara, Gringo, spara]]* (1968)
* *[[I 2 pompieri]]* (1968)
* *[[Zum Zum Zum nº 2]]* (1969)
* *[[Isabella duchessa dei diavoli]]* (1969)
* *[[Lisa dagli occhi blu]]* (1969)
* *[[Nel giorno del Signore]]* (1970)
* *[[Due bianchi nell'Africa nera]]* (1970)
* *[[Bolidi sull'asfalto - A tutta birra!]]* (1970)
* *[[Il furto è l'anima del commercio!?...]]* (1971)
* *[[Quando gli uomini armarono la clava e... con le donne fecero din don]]* (1971)
* *[[Io non spezzo... rompo]]* (1971)
* *[[Boccaccio]]* (1972)
* *[[Il prode Anselmo e il suo scudiero]]* (1972)
* *[[Tutti per uno botte per tutti]]* (1973)
* *[[A forza di sberle]]* (1974)
* *[[Il trafficone]]* (1974)
* *[[Squadra antiscippo]]* (1976)
* *[[Squadra antifurto]]* (1976)
* *[[Messalina, Messalina!]]* (1977)
* *[[Squadra antitruffa]]* (1977)
**[[Il figlio dello sceicco (film 1977)|Il figlio dello sceicco]]* (1977)
* *[[Squadra antimafia]]* (1978)
* *[[Squadra antigangsters]]* (1979)
* *[[Assassinio sul Tevere]]* (1979)
* *[[Agenzia Riccardo Finzi... praticamente detective]]* (1979)
* *[[Delitto a Porta Romana]]* (1980)
* *[[Uno contro l'altro, praticamente amici]]* (1981)
* *[[Delitto al ristorante cinese]]* 

## Παραπομπές


## Εξωτερικοί σύνδεσμοι
*  

Κατηγορία:Ιταλοί σεναριογράφοι
Κατηγορία:Ιταλοί παραγωγοί ταινιών
Κατηγορία:Ιταλοί συγγραφείς
Κατηγορία:Ιταλοί σκηνοθέτες κινηματογράφου
Πέτρα Λευκωσίας

Η **Πέτρα** () είναι χωριό στην βορειοδυτική Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

Σήμερα το χωριό είναι εγκαταλελειμμένο και τμήμα του χρησιμοποιείται ως στρατόπεδο. Τα εδάφη στα βόρεια του χωριού είναι ελαιώνες. 

## Πληθυσμός
Πριν το 1974, το χωριό είχε μεικτό πληθυσμό Ελληνοκυπρίων και Τουρκοκυπρίων, με πλειοψηφία τους πρώτους. Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Λευκωσίας
Κατηγορία:Εγκαταλελειμμένοι οικισμοί στην Κύπρο
Φερνάντο Κάρο

Ο **Φερνάντο Κάρο** (γενν. 1 Απριλίου 1992) είναι Ισπανός δρομέας μεσαίων αποστάσεων. Εξειδικεύεται στα 3000 μέτρα στιπλ. Έχει κατακτήσει το ασημένιο μετάλλιο στο Ευρωπαϊκό Πρωτάθλημα Στίβου 2018, καθώς και έχει συμμετάσχει σε Ολυμπιακούς Αγώνες και Παγκόσμια Πρωταθλήματα.

## Παραπομπές


Κατηγορία:Ισπανοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Ισπανοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ισπανικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κερασιά Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.324931,
          38.911219
        ]
      }
    }
  ]
}

Η **Κερασιά** ή **Κερασέα** είναι οικισμός της βόρειας Εύβοιας στην Περιφερειακή Ενότητα Εύβοιας.

## Γενικά στοιχεία
Η Κερασέα βρίσκεται στο Ξηρό Όρος σε υψόμετρο 560 μέτρων, στα βορειοανατολικά σύνορα του δήμου Μαντουδίου–Λίμνης–Αγίας Άννας με τον δήμο Ιστιαίας-Αιδηψού. Απέχει περίπου 20 χλμ. ΒΑ. από τη παραλία της Αγίας Άννας (Αγκάλη) και 34 χλμ. Β. (μέσω Ροβιές) από την Λίμνη (έδρα του δήμου). Το χωριό διαθέτει ένα διθέσιο δημοτικό σχολείο, ένα καφενείο, μίνι μάρκετ και μία εκκλησία. Επίσης στο χωριό βρίσκεται και το μουσείο απολιθωμένων ζώων.

Ως ξεχωριστός οικισμός αναφέρεται επίσημα, μετά την ένταξη της Εύβοιας στο νεοσύστατο ελληνικό κράτος, γραμμένη ως *Κερασιά* το 1835 να προσαρτάται στον τότε  δήμο Αρτεμισίων. Το 1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομά της διορθώθηκε σε Κερασέα. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί  κοινότητα που υπάγεται στη δημοτική ενότητα Νηλέως του Δήμου Μαντουδίου–Λίμνης–Αγίας Άννας και σύμφωνα με την απογραφή 2011 απογράφονται 247 κάτοικοι ενώ με την απογραφή του 2021 το χωριό έχει πληθυσμό 336 κατοίκων. 

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Μαντουδίου - Λίμνης - Αγίας Άννας
Κιβιλτζίμ Καγιά

Η **Κιβιλτζίμ Καγιά** (γενν. 27 Μαρτίου 1992) είναι αθλήτρια του στίβου από την Τουρκία. Συμμετέχει στο αγώνισμα της σφυροβολίας. 

Έχει κατακτήσει το ασημένιο μετάλλιο στους Μεσογειακούς Αγώνες 2018. Έχει συμμετάσχει επίσης στο Παγκόσμιο Πρωτάθλημα Στίβου 2015, στους Ολυμπιακούς Αγώνες 2016, στο Ευρωπαϊκό Πρωτάθλημα Στίβου 2018, στο Παγκόσμιο Πρωτάθλημα Στίβου 2017 και στο Ευρωπαϊκό Πρωτάθλημα Στίβου 2018, χωρίς να προκριθεί στον τελικό.

## Παραπομπές


Κατηγορία:Τούρκοι αθλητές του στίβου
Κατηγορία:Σφυροβόλοι
Κατηγορία:Τούρκοι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στη Θερινή Πανεπιστημιάδα 2017
Κατηγορία:Αθλητές του στίβου στους Ισλαμικούς Αγώνες Αλληλεγγύης 2017
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Ντόπινγκ στον αθλητισμό
Σύμβολο ιωβηλαίου της Εσπεράντο

δεξιά|μικρογραφία|150x150εσ|Το σύμβολο
Το **σύμβολο ιωβηλαίου της Εσπεράντο** (jubilea simbolo) είναι πολιτιστικό σύμβολο που δημιουργήθηκε το 1987 για να σηματοδοτήσει την 100ή επέτειο από την ίδρυση της Εσπεράντο. Εξαιτίας του σχήματός του, το σύμβολο ονομάζεται μερικές φορές ανεπίσημα ως πεπόνι (*melono*), αυγό (ovo) ή μπάλα (*rugbea pilko*).

Με το λατινικό E στη μία πλευρά και ένα Κυριλλικό Э (Эсперанто) από την άλλη, αυτό μπορεί να ερμηνευθεί ως συμπερίληψη της Ανατολής και της Δύσης. Εκείνη την εποχή, ο Ψυχρός Πόλεμος λάμβανε ακόμη χώρα μεταξύ των Ηνωμένων Πολιτειών και της Σοβιετικής Ένωσης, αντιπροσώπευοντας τους μεγαλύτερους εχθρούς στον κόσμο.

Η επιθυμία για ένα πιο μοντέρνο σύμβολο προέκυψε όταν πολλοί ομιλητές της Εσπεράντο αισθάνθηκαν ότι η σημαία της Εσπεράντο φαινόταν πολύ θρησκευτική. Στις μέρες μας, πολλοί άνθρωποι χρησιμοποιούν το σύμβολο ιωβηλαίου για να εκπροσωπήσουν το διεθνές εσπεραντικό πολιτισμό ως σύνολο. Για παράδειγμα, η Παγκόσμια Εσπεραντική Ένωση και η Εσπεράντο-ΗΠΑ το χρησιμοποιούν ως σύμβολό τους.

Οι παραλλαγές του συμβόλου περιλαμβάνουν τη προσθήκη της λέξης ESPERANTO, ενός εθνικού ή τοπικού συμβόλου, ή ένα συνδυασμό και των τριών. Για παράδειγμα, το επίσημο λογότυπο του Εσπεραντικού Συνδέσμου της Βρετανίας περιλαμβάνει το πράσινο αστέρι και τη λέξη Εσπεράντο.

## Δείτε επίσης
* Εσπεραντικά σύμβολα

Κατηγορία:Εσπεράντο
Ζωρζ Λαγκράνζ

Ο **Ζωρζ Λαγκράνζ** (31 Αυγούστου 1928, Γκαγκνί – 30 Απριλίου 2004, Πουατιέ) ήταν Γάλλος εσπεραντιστής συγγραφέας και μέλος της Ακαδημίας της Εσπεράντο. Μετέφρασε πολλά θεατρικά έργα από τα γαλλικά στα Εσπεράντο, έπαιξε σε κάποια από αυτά, και έγραψε ποιήματα και μυθιστορήματα με το ψευδώνυμο *Σέργκο Έλγκο*.

## Ενδεικτικές μεταφράσεις
* Αντρομάκα και Φέμπρα, Ρακίνας
* Hernani, Βίκτωρ Ουγκώ,
* Justuloj, Αλμπέρ Καμύ
* Fatomaŝino, Ζαν Κοκτώ
* La kalva Kantistino, Ευγένιος Ιονέσκο

## Παραπομπές


Κατηγορία:Γάλλοι μυθιστοριογράφοι του 20ού αιώνα
Κατηγορία:Γάλλοι ηθοποιοί θεάτρου
Κατηγορία:Γάλλοι συγγραφείς αστυνομικών μυθιστορημάτων